''Etats-Unis'' jamanaɲɛmɔgɔ kɔrɔ Donal TRUMP ka san naani baara kɛlen dɔw
A jɛnsɛnna :
A ka san naani sarati kɔnɔ, ''Etats-Unis'' jamana ɲɛmɔgɔ kɔrɔ Donald Trump ka layiduw ani a ka hakili kuraw de y'a kɛ jamanadenw ya sugandi san 2016.
Donal TRUMP hakilina jɔnjɔn kun ye ka ''Etats-Unis'' jamana wili ka jɔ ani k'a sankɔrɔta diɲɛ kɔnɔ. A san 4 tɛmɛni kɔ, a ka baara caman ma jamanadenw ɲafa, nka baara caman ɲɛna, a fɛ.
''Etats-Unis'' ka nafa de bɛ fɛn bɛ ɲa, o de kama, Donald Trump y'a ka sarati kɛ , Jago ni sɔrɔ ko fanfɛ, Donald Trump ya jija sinaya la ni Chine ye fɔ ka ɲagin bɛn jamana in ka feerefɛnw kan. O kɛra sababu ye bɛnkan kura sigira sanin feree ko kan. O wale ye nafa lase ''Etats-Unis'' cagɛda dɔw ma, nka a kɔlɔlɔ barika boɲɛna fana sabu la cagɛda caman bɔnɛna nafolo la.
baarataɲan jigila ''Etats-Unis'' fɔ ka se 3.5 ma 100 sara la Trump sababu la. O hakɛ kun ma sɔrɔ a san 50 tɛmɛni na, nka ''Covid 19'' bana nana, o baarataɲan jugu ya.
Donald Trump kun ye layidu ta ka a ka jamana kɛlɛcɛw lasegi so ani k'u senbɔ kɛlɛ lankɔnlow la, a yɛrɛ ka fɔ la. O bɛɛ ma se ka waleya, soridasi dɔw bɛ ''Afganistan'', caman yɛrɛ fana bɛ ''Irak''.
Donald Trump de kɛra ''Etats-Unis'' jamana ɲɛmɔgɔ fɔlɔ ye ka sigi ka fɔ kɛ ni ''Kim Jong Un'' ye, ''Corée du Nord'' jamana ɲɛmɔgɔ . Nka, laɲiniw m'a se ka dafa. A ye kunawolo sɔrɔ fan wɛrɛ fɛ sabala, a sera k'a kɛ arabu jamana dɔw ye ''Israél'' lakodɔn.
Donal TRUMP tun y'a latigɛ ka koko jɔ walasa ka kɛrɛfɛ jamanadenw bali ka don a ka jamana kɔnɔ, kɛrɛnkɛrɛneyala tungaladenw. Nka koko kilo 600 hakɛ de jɔra, ''Etats-Unis ni Mexique'' dancɛ la.
''Etats-Unis'' jamanaɲɛmɔgɔ 45 na tile de la, siya woloma kofɔra ka tɛmɛ. Farafin dɔw fagali kɔ, wilikajɔw cayala kɔsɔbɛ jamana in kɔnɔ.
bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn